Lough Corrib

Lough Corrib (irsk: Loch Coirib) «Loch Coirib / Lough Corrib», Placenames Database of Ireland er en innsjø (lough/loch) i provisen Connacht vest i Irland. Elven Corrib knytter innsjøen sammen med havet ved Galway. Innsjøen består av to deler, et mindre og grunt basseng i sør, og et større og dypere basseng mot nord, forbundet med et smalt sund. Den ligger for det meste i grevskapet Galway og et lite område i det nordøstlige hjørnet i grevskap Mayo. Innsjøen er 176 km² stor og er den nest største innsjøen på øya Irland etter Lough Neagh. 

Den første kanalen på øya Irland ble gravd ut på 1100-tallet. Kanalen var kjent som Friar's Cut, og gjorde det mulig for båter å passere fra Lough Corrib til havet ved Galway.«Canals», BBC Lough Corrib ble utpekt til et Ramsarområde 16. juni 1996i henhold til Ramsar-konvensjonen om bevaring av våtmarker. Ramsar.org Det har også blitt utpekt av EU som et spesielt viktig verneområde.

 Navn 
Det irske navnet Loch Coirib er en korrupsjon av Loch Oirbsean.«Loch Coirib», Duchas.ie Ifølge stedsnavnkunnskap refererer dette til Oirbsen eller Oirbsiu, et annet navn for Manannán mac Lir, en sjøgud i irsk mytologi, og som var knyttet en mytologisk stamme eller folk ved navn Tuatha Dé Danann («stammen til gudinnen Danu). På irsk har innsjøen også blitt kalt eller har vært omtalt som An Choirib («the Corrib»).«M1741 : Lough Corrib/An Choirib», Geograph.ie Ó hEadhra, Brian (1956): «Spailpín: Ag Feilméaracht i gCambridge», Comhar Teoranta. DOI:10.2307/20550076, s. 10-12

 Marinarkeologi og sjøkart 
Det har blitt gjort undersøkelser siden 2007 av en lokal landmåler/kartograf for å lage oppdaterte kart over Lough Corrib.«Up-to-date GPS and paper charts of Lough Corrib and other lakes», AnglingCharts Disse har avdekket en rekke gjenstander av historisk betydning, som har blitt undersøkt av enheten for undervannsarkeologi ved Irlands  National Monuments Service. «The Underwater Archeology Unit and Ireland’s Submerged Cultural Resource», National Monuments Service Funnene består av rester av båter eller kanoer (stokkebåt) fra bronsealderen og jernalderen, særskilt «Annaghkeen-båten» fra sen neolittisk tid (bondesteinalderen) eller tidlig bronsealder, som er hele 12 meter lang og intrikat utskåret,«Massive late Neolithic / Early Bronze age Vessel», AnglingCharts «Carrowmoreknock-båten», et godt bevart fartøy fra 1000-tallet som frakter tre norrøne stridsøkser fra vikingtiden,«The Carrowmoreknock Boat», AnglingCharts og vraket av en viktoriansk lystyacht. Innsjøen er derfor av internasjonal betydning som et marinarkeologisk område.«The Lough Corrib Marine Archaeology Project for Galway The Lough Corrib» (PDF), Marine Archaeology Project for Galway«Oughterard Lough Corrib, ORIGINS», Latitude Kinsale Alle historiske vrak i innsjøen er beskyttet, og det kreves en særegen lisens for å dykke vannet fra National Monuments Service.«Dive Survey Licence», National Monuments Service. Arkivert fra originalen den 16. juni 2014.

 Dyreliv 
Dyrelivet i Lough Corrib omfatter flere fuglearter, foruten oter, mink, røyskatt, frosker og flaggermus.«Wildlife», Ask about Ireland Lough Corrib kan deles i to deler: et mindre grunnere basseng i sør og et større dypere basseng i nord. Disse to delene er forbundet med en smal kanal. I den sørlige og østlige delen av innsjøen er innsjøbunnen dominert av kalkberggrunn dekket av forekomster av mergel. Landet rundt er for det meste pastoral jordbruksland i sør og øst og myr i vest og nord. De mest synlige artene er tamme sauer i opplandet og storfe på slettene i øst. I tillegg til innsjøgrunnlaget er enkelte områder av vitenskapelig interesse som grenser til innsjøen, eksempelvis skog, gressmark og nedbørsmyr har blitt innlemmet i spesialområdet for bevaring.«Biodiversity in our Region», Joyce Country Geopark«Lough Corrib SAC», National Parks & Wildlife Service

 Øyer 
Mens Lough Corrib er kjent for å ha 365 øyer, er en fersk tall fra kartundersøkelsene over innsjøen hele 1327, store og små. New Lough Corrib GPS Charts, AanglingCharts Disse øyene omfatter Inchagoil Island, midt mellom Cong og Oughterard. Det er en av de største av de skogkledde øyene langs Lough Corrib. Øya har utsikt over Maumturk-området, Joyce Country og fjellene i Connemara. Det er noen strender og skoger med turer rundt på øya. Det er bevis på en tidlig klosterbosetning, og to kirker: en kirke dedikert den hellige Patrick og en annen kirke fra 1100-tallet kjent som «helgenkirken». Den hellige Brendan sjøfareren av Clonfert skal også ha tilbrakt litt tid på en øy i denne innsjøen etter at han kom tilbake fra sine reiser i de britiske øyer. Det er flere stier rundt på øya, en gammel kirkegård og rester av fire eller fem hytter som huset de få innbyggerne.

 Kultur 
 Paul Févals roman La Quittance de minuit (1846) har handling fra grevskapet Galway, nær Lough Corrib.
 William Wilde, far til Oscar Wilde, skrev en bok om innsjøen, Lough Corrib, its Shores and Islands (1867).«William R. Wildes Lough Corrib», Galway.net. Arkivert fra originalen den 7. februar 2003 Han bygde et sommerhus ved bredden av innsjøen, kalt Moytura House.«Moytura House, Gortacurra, Mayo», Buildingsofireland.ie
 Avisen The Irish Times uttalte at «det uberørte landskapet rundt Lough Corrib ga inspirasjonen» for The Hounds of the Morrigan, en barneroman av Pat O'Shea.«Writer who created a novel for children to marvel», The Irish Times. 19. mai 2007.

 Referanser 

 Eksterne lenker 

 Corrib Cruises
 Central Fisheries Board

Corrib
Kategori:Galway